สวัสดีครับคุณพอดีผมมีอาการชาลิ้น และเหมือนจะมีไข้ในเฉพาะเวลาตอนเย็นของทุกวันเลยครับบริเวณลำคอจะร้อนมากๆ แต่บริเวณอื่นอุณหภูมิปกติอีกทั้งยังปวดหัวเหมือนโดบบีบขมับเป็นแบบนี้มาประมาณ 2 สัปดาห์แล้ว ไม่ทราบว่าอาการเบื้องต้นบ่งบอกถึงโรคอะไรได้บ้างครับ
สวัสดีค่ะอาการชาลิ้น ร้อนในคอ ปวดหัว เหมือนมีไข้ดังกล่าวมานั้น อาจจะเป็นอาการจากการมีไข้เอง ซึ่งการมีไข้ถ้าเป็นเฉียบพลัน อาจมีสาเหตุมาจากการติดเชื้อใดๆในร่างกาย อาจจะต้องทำการซักประวัติและตรวจร่างกายหาแหล่งที่มาของไข้ต่อไปแต่หากร้อนในคอ เจ็บคอด้วย อาจนึกถึงกลุ่มทางเดินหายใจอักเสบหรือติดเชื้อได้มาก แต่หากปวดศีรษะมาก มีคอแข็งร่วมด้วย อาจนึกถึงกลุ่มของเยื่อหุ้มสมองอักเสบได้เช่นกัน หรือถ้าเป็นไข้ค่อนข้างเรื้อรังเช่น 2-4 สัปดาห์ขึ้นไป อาจต้องนึกถึงกลุ่มวัณโรค โรดคภูมิคุ้มกันทำลายตนเอง เป็นต้นในเบื้องต้น พักผ่อนให้เพียงพอ รับประทานยาลดไข้เพื่อบรรเทาอาการได้ และหลีกเลี่ยงการไปที่ชุมชนไปก่อน สังเกตอาการ ถ้ายังมีไข้ต่อเนื่อง ปวดศีรษะมาก เจ็บคอเยอะ ก็ควรไปพบแพทย์เพื่อตรวจเพิ่มเติม